5. ΑΘΗΝΑ, Η ΠΟΡΕΙΑ ΠΡΟΣ ΤΗ ΔΗΜΟΚΡΑΤΙΑ

ΕΡΩΤΗΣΕΙΣ ΚΑΙ ΑΠΑΝΤΗΣΕΙΣ

1. Τι προέβλεπαν τα μέτρα του Σόλωνα;

Η καταγραφή των νόμων ικανοποίησε ένα μέρος των πολιτών. Όμως το οξύ οικονομικό πρόβλημα που ανάγκαζε όσους δεν μπορούσαν να ξεπληρώσουν τα χρέη τους να γίνουν δούλοι, προκαλούσε συνεχή αναταραχή. Το 594 πΧ οι Αθηναίοι επέλεξαν τον Σόλωνα ποιητή και ένα από τους επτά σοφούς να δώσει λύση στα δύσκολα προβλήματα της πόλης. Ένα από τα μέτρα που έλαβε ο Σόλωνας ήταν η κατάργηση των χρεών.

* Κατάργηση των χρεών
* Απελευθέρωση όσων είχαν γίνει δούλοι λόγω των χρεών
* Σεισάχθεια : απαγόρευση του δανεισμού με εγγύηση την προσωπική ελευθερία
* Διαίρεση των πολιτών σε 4 τάξεις με βάση το εισόδημά και όχι την καταγωγή (αποδυνάμωση του αριστοκρατικού πολιτεύματος)
* Η Εκκλησία του Δήμου πήρε πιο σημαντικό πολιτικό ρόλο (έπαιρναν μέρος όσοι ήταν από 20 χρονών και πάνω)
* Δημιουργήθηκε η Βουλή των Τετρακοσίων που προετοίμαζε τα θέματα που συζητούσαν στην Εκκλησία του Δήμου
* Δημιουργήθηκε η Ηλιαία που ήταν δικαστήριο στο οποίο συμμετείχαν με κλήρωση πολίτες από όλες τις τάξεις κάνοντας έτσι σωστότερη την απονομή δικαιοσύνης.
* Θεσπίστηκε νόμος που αφαιρούσε τα πολιτικά δικαιώματα σε όσους δεν έπαιρναν θέση πάνω στα ζητήματα της πόλης.

1. Τί ήταν τα σεισάχθεια;

Ένα από τα μέτρα που έλαβε ο Σόλωνας ήταν η κατάργηση των χρεών. Απελευθέρωσε αυτούς που είχαν γίνει δούλο λόγω χρεών και απαγόρευσε στο εξής να δανείζεται κάποιος με εγγύηση την προσωπική του ελευθερία. Αυτή είναι η περίφημη διάταξη της νομοθεσίας του Σόλωνα γνωστή ως σεισάχθεια με την οποία λυτρώθηκε η αγροτική τάξη.

1. Τί αποτελέσματα είχαν τα μέτρα του Σόλωνα;

Τα μέτρα του Σόλωνα ανακούφισαν τη λαική τάξη και εξίσωσαν τους πλούσιους με τους ευγενείς. Επειδή η γη εξακολουθούσε να είναι στα χέρια λίγων το αίτημα για ξαναμοίρασμα της γης ήλθε πάλι στην επιφάνεια. Τις ταραχές εκμεταλλεύτηκε ο Πεισίστρατος ένας ευγενής ο οποίος με τη συμπαράσταση του λαού κατέλαβε την εξουσία και επέβαλε τυραννικό πολίτευμα. Ο Πεισίστρατος στέρησε από τους Αθηναίους ελευθερίες που με αγώνες είχαν κατακτήσει. Συνέδεσε όμως το όνομα του με σημαντικά εξωραιστικά έργα (Εννεάκρουνος πηγή, νέα Αγορά, τελεστήριο της Ελευσίνας κ.α) καθως και με την προσπάθεια για δημιουργία βιβλιοθήκης. Μετά τον θάνατο του το 527 πΧ την εξουσία ανέλαβε ο γιος του Ιππίας τον οποίο οι Αθηναίοι ανέτρεψαν το 510 πΧ.